《五泄山》
宋代·曾谔

五泄高寒插太清，银河垂地落天声。玉虹贯日晴空见，骢马翻瓢白昼倾。

作赋曾闻誇雁荡，乘槎应可到蓬瀛。何当一比乖龙起，手挽商霖洗甲兵。

作者简介：曾谔，字正臣，新城（今浙江富阳西南）人。神宗熙宁六年（一○七三）进士（清雍正《浙江通志》卷一二四）。徽宗崇宁末，以朝散大夫知歙州。事见《新安志》卷九。